Teisėsauga
Teisėsauga – veikla, kurios metu yra įgyvendinama, realizuojama teisė; sistema, apimanti ne tik pačią veiklą, bet ir tokios veiklos subjektus (teisėsaugos subjektus – institucijas, organus). Teisėsauga yra viena iš pagrindinių valstybės funkcijų. Kadangi prievartos monopolis yra valstybės rankose, todėl tik ji ir gali įgyvendinti teisingumą, reguliuoti viešuosius santykius, ypač, kai kyla nesutarimai, kurių metu būtina imtis prievartos priemonių, siekiant atkurti tvarką, santaiką, ramybę bei sudaryti kitas sąlygas, kad visuomenė galėtų sėkmingai egzistuoti, plėtotis ir tobulėti.